खलङ्गा, जाजरकोट

खलङ्गा नेपालको कर्णाली प्रदेशको जाजरकोट जिल्लाको सदरमुकाम हो। खलङ्गा जाजरकोटको पूर्व गाउँ विकास समिति र वर्तमान भेरी नगरपालिकाको केन्द्र हो।  स्थानीय विकास मन्त्रालयले वि.सं. २०७२ असोज १ गते २६ वटा नयाँ नगरपालिका गठन गर्दा यस गाविसलाई समेटेर भेरीमालिका नगरपालिका (हाल भेरी नगरपालिका) घोषणा गरिएको हो। यसको खलङ्गा बजारलाई भेरी नगरपालिकाको केन्द्र बनाइएको छ। एघारौँ राष्ट्रिय जनगणना २०६८मा यहाँको जनसङ्ख्या १२,१८६ रहेको थियो जसमध्ये ६,०६९ पुरुष र ६,११७ महिला रहेका थिए भने यहाँ २५२३ घरधुरी रहेको थियो। यो हाल भेरी नगरपालिकामा पर्दछ।

यसको साविकका ८-९ वडाहरू भेरी नगरपालिकाको वडा नम्बर १ हो भने ५-७ वडाहरू वडा नम्बर २, २ नम्बर वडा वडा नम्बर ३ र १,३-४ वडाहरू वडा नम्बर ४ हो।

सन्दर्भ सामग्रीहरू

श्रेणी:जाजरकोट जिल्लाका ठाउँहरू
श्रेणी:नेपालका जिल्ला सदरमुकामहरू